— 64 — 



Idem indicat in descriptione sua, etiam paucis verbis, differen- 

 tiam aliquam, ratione dentium: ita ut eorum magnitudo illos 

 praecedentium omnino superet. 



Fertur hoc animal imprimis in cavis arboribus commorari. 



SOLIPEDIA. 



Genus EaUUS. linn. 



Species e. zebra. 



LiNN. Syst Nat Edit. 12, I. p. 101, 3. 



Asinus Zebra, gray in Zool. Journ. II, Junii 1824. p. 241, 



Thunb. in Mem. de VAcad. de Petersb. III, p. 319. 



E. Montanus, BURCHELii Trav. in S. Afr. 



Zebra (Co/.) 



Fasciae albae nigraeque, quibus totum animal hoc exornatur, 

 sunt maxime nota characteristica. 



Eaedem, ita dictae alternantes, dilferunt forma, magnitudine, 

 ac directione inter se. In antica capitis parte longitudinaliter 

 dispositae, illic perangustae magno numero adsunt, atque exhi- 

 bent colorem luteo-brunneum ; ad capitis autem latera plane for- 

 mam triangularem offerentes. — Apex aurium est albus; extrin- 

 secus occupatur annulis promiscuis transversis; qui oblique per 

 dorsum ac corporis latera sese extendentes, latitudine accrescunt. 

 In postica femorum parte sunt hi annuli latissimi, et arcuati: ex- 

 istunt vero tres aut quatuor numero. Jubae erectae habent me- 

 diocrem longitudinem; pilis nigris albisque alternantibus. Linea 

 dorsalis, quae in duabus reliquis speciebus adeo manifesta appa- 

 ret, hic indistincta; cauda asinina, albis nigrisque pilis instruitur. 

 In prona ventris parte observatur linea subnigra dentata; quae 

 multo latior est, quam in utrisque sequentibus. 



Pedes fasciis obliquis angustioribus ad ungulam usque instructi. 



Degunt in Africa, atque in ea, uti videtur, inde ab Abyssinia 

 usque ad promontorium ejus Meridionale sese extendit. 



